
 Saeimas Izglītības, kultūras un 
zinātnes komisijai

Paziņošanai eAdresē



	Par atsauksmes sniegšanu alternatīvajam likumprojektam “1991.gada barikāžu muzeja likums”


Finanšu ministrija atbilstoši savai kompetencei izskatīja Saeimas Izglītības, kultūras un zinātnes komisijas 2026.gada 8.oktobra vēstuli Nr.142.1.9/5-39-14/26, kurā tiek lūgts sniegt atsauksmi par Kultūras ministrijas sagatavoto alternatīvo likumprojektu “1991.gada barikāžu muzeja likums” (turpmāk – likumprojekts) un informē par tālāk minēto.
Likumprojekta 4.panta trešā daļa paredz, ka pašvaldībām ir tiesības piedalīties šā likuma 3.pantā noteikto uzdevumu finansēšanā. Līdz ar to skaidrojam, ka Likumprojekta 5.pantā minēto ikgadējo komercdarbības atbalsta kontroles nosacījumu uzraudzību Kultūras ministrijai ir jāveic ne tikai attiecībā uz valsts budžeta finansējumu, bet arī attiecībā uz potenciālo pašvaldības un citu finansējumu (piemēram, Eiropas Savienības fondu līdzekļu), ja tāds tiktu piešķirts. Tādējādi, lai nodrošinātu korektu komercdarbības atbalsta kontroles nosacījumu uzraudzību par jebkādu publisko finansējumu, kas varētu tikt piešķirts 1991.gada barikāžu muzejam (turpmāk – Muzejs), ir nepieciešams precizēt Likumprojekta 5.pantu, paredzot, ka Kultūras ministrija nodrošina komercdarbības atbalsta kontroles nosacījumu ievērošanu attiecībā uz publiskā finansējuma piešķiršanu, pamatojoties uz biedrības ikgadēji iesniegto informāciju komercdarbības atbalsta kontroles nosacījumu izvērtēšanai.  
Papildus ir nepieciešams pārskatīt un precizēt Likumprojekta 7.panta nosaukumu, jo tas nav atbilstošs normas saturam, proti, minētajā pantā noteiktais nav saistīts ar komercdarbības jeb valsts atbalsta piešķiršanu, bet gan ir par valsts pārvaldes uzdevumu deleģēšanu, ja Muzejam ir akreditētā muzeja statuss.



	Ministrs
	[bookmark: edoc_info2](paraksts*)
	MĀRIS KUČINSKIS

	
	
	


	[bookmark: edoc_info]*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU




Lejietis 25690820 
Janis.Lejietis@fm.gov.lv
Mažuika 26614531
Ieva.Mazuika@fm.gov.lv



2

image1.png
L5
i,
me

Finansu ministrija




